钦定古今图书集成/明伦汇编/氏族典/第438卷 > 《廖用贤尚友录》 > 夏安期
## 钦定古今图书集成/明伦汇编/氏族典/第438卷 > 《廖用贤尚友录》 > 夏安期

按《宋史夏竦传》：“竦子安期，字清卿，以父任为将作监
主簿，召试，赐进士出身，累官吏部郎中，知渭州，简骁
勇万人，教以阵法，繇是土兵胜他路。又籍塞下闲田，
募人耕种，岁得谷数万斛，以备振发，名曰‘贷仓’。迁右
谏议大夫，进枢密直学士，徙延州，暴得疾卒。”